CELEX: 32021D0352
Language: fi
Date: 2021-02-25 00:00:00
Title: Neuvoston päätös (YUTP) 2021/352, annettu 25 päivänä helmikuuta 2021, Afrikan sarven alueelle nimitetyn Euroopan unionin erityisedustajan toimeksiannon jatkamisesta annetun päätöksen (YUTP) 2018/905 muuttamisesta

26.2.2021   
               
               
                  FI
               
               
                  Euroopan unionin virallinen lehti
               
               
                  L 68/187
               
            
         NEUVOSTON PÄÄTÖS (YUTP) 2021/352,
         annettu 25 päivänä helmikuuta 2021,
         Afrikan sarven alueelle nimitetyn Euroopan unionin erityisedustajan toimeksiannon jatkamisesta annetun päätöksen (YUTP) 2018/905 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 8 päivänä joulukuuta 2011 päätöksen 2011/819/YUTP (1) Alexander RONDOSin nimittämisestä Euroopan unionin erityisedustajaksi, jäljempänä ’erityisedustaja’, Afrikan sarven alueelle.
                  
               
                     (2)
                  
                  
                     Alexander RONDOSin toimeksiantoa Afrikan sarven alueelle nimitettynä erityisedustajana on jatkettu toistuvasti, viimeksi neuvoston päätöksellä (YUTP) 2018/905 (2), sellaisena kuin se on muutettuna neuvoston päätöksellä (YUTP) 2020/1014 (3). Erityisedustajan toimeksiannon on määrä päättyä 28 päivänä helmikuuta 2021.
                  
               
                     (3)
                  
                  
                     Erityisedustajan toimeksiantoa olisi jatkettava edelleen neljällä kuukaudella, ja uusi rahoitusohje olisi vahvistettava 1 päivänä maaliskuuta 2021 alkavalle ja 30 päivänä kesäkuuta 2021 päättyvälle kaudelle.
                  
               
                     (4)
                  
                  
                     Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa perussopimuksen 21 artiklassa määrättyjen unionin ulkoisen toiminnan tavoitteiden saavuttamisen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2018/905 seuraavasti:
            
                        1)
                     
                     
                        Korvataan 1 artiklan 1 kohta seuraavasti:
                        
                           ” 1.   Jatketaan Alexander RONDOSin toimeksiantoa Afrikan sarven alueelle nimitettynä Euroopan unionin erityisedustajana, jäljempänä ’erityisedustaja’, 30 päivään kesäkuuta 2021. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päätetään aikaisemmin.”
                        
                     
                  
                        2)
                     
                     
                        Lisätään 5 artiklan 1 kohtaan alakohta seuraavasti:
                        ”Erityisedustajan toimeksiantoon liittyviin menoihin tarkoitettu rahoitusohje 1 päivänä maaliskuuta 2021 alkavalle ja 30 päivänä kesäkuuta 2021 päättyvälle kaudelle on 345 000 euroa.”
                     
                  
                        3)
                     
                     
                        Korvataan 14 artiklan toinen kohta seuraavasti:
                        ”Erityisedustajan lopullinen kattava kertomus toimeksiannon toteuttamisesta esitetään viimeistään 30 päivänä huhtikuuta 2021.”
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 25 päivänä helmikuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  Neuvoston päätös 2011/819/YUTP, annettu 8 päivänä joulukuuta 2011, Euroopan unionin erityisedustajan nimittämisestä Afrikan sarven alueelle (EUVL L 327, 9.12.2011, s. 62).
         
            (2)  Neuvoston päätös (YUTP) 2018/905, annettu 25 päivänä kesäkuuta 2018, Afrikan sarven alueelle nimitetyn Euroopan unionin erityisedustajan toimeksiannon jatkamisesta (EUVL L 161, 26.6.2018, s. 16).
         
            (3)  Neuvoston päätös (YUTP) 2020/1014, annettu 13 päivänä heinäkuuta 2020, Afrikan sarven alueelle nimitetyn Euroopan unionin erityisedustajan toimeksiannon jatkamisesta annetun päätöksen (YUTP) 2018/905 muuttamisesta (EUVL L 225 I, 14.7.2020, s. 1).